Kijut a szépségversenyünk döntőjébe? Melani? Niki?
Online szépségversenyünk az elődöntőhöz érkezett. Az elődöntő első párosát mutatjuk be. Napokban az online 9 tagú zsűrink eldönti, hogy Melani vagy Niki jusson a döntőbe. Az a lány kerül a fináléba, aki legalább 5 voksot begyűjt a zsűritől.
Sportportre.com Arca, infó, lányok, zsűri
18 éves pécsi Véber Melani 18 éves mogyoródi Rácz Nikolett
A lányoknak a szavazás előtt küldtünk pár kérdést.
Véber Melani: 18 éves pécsi lány, aki a hely művészeti iskolában tanul moderntánc szakon. Most érettségizik, ősztől marad ötödéven, illetve Pesten Fodor Zoltánnál lesz ösztöndíjas.
Melanival készült előző interjúnk.
Rácz Nikolett: 18 éves mogyoródi lány Németországban él, kenuzik (előtte atletizált, illetve énekelt az Opera gyermekkórusában ), és 4-szeres sárkányhajó világbajnok.
Az első beszélgetésünk során mondtad, hogy Németországban élsz, tanulsz, kenuzol, akkor megemlítetted, hogy tavasszal érettségizni hazajössz. Hogy sikerültek a vizsgák?
Igen, másfél éve költöztem Németországba a családommal, ők jelenleg is kint élnek, én az érettségi miatt 2 hónapja itthon vagyok. Összességében eddig jól sikerült az érettségi, a matek sajnos nem az erősségem, ez most is egy kicsit megmutatkozott. Természetesen azzal sincs semmi komolyabb probléma, csak szerettem volna, ha jobban sikerül. Minden mással elégedett vagyok.
Kint általában egyedül edzel, szülői segítséggel. Itthon, hogy sikerült megoldani az edzéseket?
Mikor hazajöttem az első dolgom volt edzőt és egyesületet keresni. Meg is találtam az MTK-t, ahol nagyon kedvesen fogadtak és már le is igazoltak. Annyiból sokkal jobb ez, mint Németországban, hogy most minden nap van vezetett edzésem, keveset kell egyedül edzenem. Azzal sem volt semmi problémám, de ez azért így sokkal hatékonyabb, érzem, hogy többet tudok kihozni magamból és már az elmúlt két hónap alatt is rengeteget fejlődtem.
Milyen külső/belső adottságok kellenek ahhoz, hogy valakiből jó kenus legyen?
Igazából a kenuhoz külsőleg semmi különleges adottság nem kell szerintem, kicsi-nagy egyaránt hatékonyan tud evezni. Nagyon fontos a technika, azt kell jól elsajátítani és onnantól kezdve ugyanazok a tulajdonságok kellenek, mint a legtöbb sportágban: kitartás, állóképesség, alázat és főként a sportág szeretete.
Úgy zártuk az első beszélgetést, hogy célod a felnőtt válogatottság és az olimpia. Jövőre olimpiát rendeznek. Tokió egyre közelebb van, vagy a te olimpiád majd 2024-ben jön el?
A 2020-as sajnos semmiképp sem reális, de 2024-ig még sok víz lefolyik a Dunán. Edzek, aztán majd meglátjuk mire lesz elég.
Nikivel készült előző interjúnk.
Rácz Nikolett: célom a válogatott szint, onnan már a határ a csillagos ég
Sportporte.com Arca: Rácz Nikolett